"A pespunte" ye una obra que recueye una riestra de cuentos tradicionales que se tresformen en pequeñes obres de teatru cencielles y enllenes d'humor. Montserrat Garnacho (Mieres del Camín, 1952) ye bona conocedora d'esti xéneru pues na mesma llinia tien espublizaos yá los llibros "Maruxes y Xuanes", "La sal y el formientu" y "El formientu y la sal". Asina mesmo, na lliteratura infantil rescamplen títulos como "Avisónos una estrella" o "Coles tripes na garganta", que vienen a sumase a les publicaciones de calter más etnográficu de l'autora de Mieres: "Caleyes con oficiu" o "Hombres y carbón, mujeres mineras".
Nel llibru "A pespunte" los testos de Garnacho vienen acompañaos poles ilustraciones de Nanu González, faciendo'l llibru entovía más atractivu pal so usu didácticu nel aula o fuera d'él.
#000002